"S klobúkom v ruke prejdeš celý svet!" – hovorí jedno nemecké príslovie. Inak povedané - slušné, zdvorilé a šarmantné správanie otvára ľuďom cestu k úspechu skôr ako arogantnosť, netaktnosť a pýcha. A pretože chceme, aby mali naše deti dvere do sveta otvorené, pripravili sme pre ôsmakov kurz spoločenskej etikety, ktorý doplníme základmi tanečných variácií v rytme mazurky, valsu, valčíka a polky. Takže v stredu si prineste spoločenské topánky, dievčatá sukničky a "Dotančenia, priatelia!" JŠ
V sobotu 16. 2. sa konal v Skalici na 3 ZŠ detský šachový turnaj zo série náborových turnajov GPX. Stretlo sa tu 64 detí zo západného Slovenska, ale aj z Moravy. Našu školu tu zastupovalo spolu 17 detí a ďalší 4, ktorí navštevujú u nás šachový krúžok. Tentokrát sa najlepšie darilo Kristíne D., ktorá skončila na 11. mieste v celkovom poradí a v kategórii D14 bola druhá. Ela R. skončila v kategórii D14 na treťom mieste. Štvrtá v D14 bola Adelka H. Veronika K. ovládla kategóriu D08 a skončila prvá. Nesklamali ani chlapci, ktorí vo svojich skupinách tiež zbierali cenné body. Matúš I. (2. roč) – 4. miesto v C11, James J. (5. roč.) - 4. miesto v C14. Ale musíme pochváliť všetky deti za ich bojovnosť a ďakujeme za reprezentáciu školy. VieH
Na tohtoročnom okresnom kole olympiády z dejepisu našu školu reprezentovali páni z osmičky: Ivo a Juraj. Súťaž zastrešovalo aj tento rok Gymnázium V.F. Sasinka v Skalici a tak sme našťastie nemuseli veľa cestovať. Kým vo štvrtok odchádzali chalani zo súťaže so zmiešanými pocitmi, v piatok už bolo jasné, že Juraj je tento rok "Juraj Prvý"! Víťazstvo vo svojej kategórii z minulého roka obhájil a postupuje na krajskú súťaž. Obidvom nádejným dejepisárom dakujeme za výbornú reprezentáciu školy a prajeme im, aby ich dejepis i naďalej bavil aspoň tak ako doteraz. 15/02/19 MA
Lipa z Kopčian sa ocitla v kráľovskej spoločnosti stromov, ktoré zvíťazili v podobných anketách vo svojich krajinách.
Teraz už o nej vedia aj ľudia v Belgicku, Španielsku, Holadsku, Poľsku, Litve, Rusku a Spojenom kráľovstve... Čo keby právé táto VÝNIMOČNÁ LIPA so svojím príbehom zabodovala aj v ankete EURÓPSKY STROM ROKA? MA
https://www.treeoftheyear.org/Hlasovani?lang=sk-SK
Zabaviť sa a pobaviť aj iných. To bolo krédom tejto populárneho a už i tradičného popoludnia, ktoré organizovalo naše CVČ vo štvrtok 14.2..Odvážnych nebolo veľa, no o to ostrejšie boli sledovaní:) Milé tretiačky aj štvrtáčky... čerešničkou na torte však pre mňa boli "baby" z osmičky! Skvostné! MA
Danielovi sme držali palce aj na krajskom kole Olympiády z ANJ. V stredu 13.2. cestoval skoro ráno do Trnavy, aby reprezentoval nie len našu školu, ale celý okres Skalica. A hoci skončil na 4. mieste (z čoho bol on smutný), my ho s čistým svedomím môžeme potľapkať po pleci a jeho angličtinu len a len obdivovať! "Si dobrý, Dano," blahoželáme... MA .
Okresné kolo olympiády z ANJ sa pre našich zástupcov skončilo viac ako výborne. Daniel v kategórii 1B (8. a 9. roč. ) vystúpil na stupienok najvyšší a získal 1. miesto.Anetka v kategórii 1A (5.6. a 7.roč.) skončila tretia. Ďakujeme za vydarenú reprezentáciu. MA 16/01/19
Vrámci predmetu Výchova umením sme navštívili interaktívnu výstavu v Bibiane. Výstava nám zaujímavou formou priblížila udalosti spred sto rokov, počas ktorých vznikla prvá Československá republika. V prvej miestnosti sme sa dozvedeli viac o Františkovi Jozefovi I., mohli sme si vyskúšať aj jednu z jeho záľub- poľovanie a tak isto aj pohodlie kráľovského trónu. V druhej miestnosti sme mali možnosť sa vyfotiť sa v lietadle M.R. Štefánika alebo vo vojenských zákopoch, spoločne sme poskladali vtedajšie štáty monarchie aj rodostrom z fotografií prezidentov až po dnešného. Navštívili sme aj výstavuA ako animátor,kde najlepšia miestnosť bola tá, kde sme si mohli zahrať postavy v televízii z animovaného seriálu Viktora Kubala- Puf a Muf. V jednotlivých miestnostiach bola hravou formou predstavená slovenská animovaná tvorba aj tá najnovšia ako diely zo seriálov Mimi a Líza či Websterovci. Chiara